3.594 pornografiske fotografier og 8.326 pornografiske film af personer under 18 år fandt politiet d. 13. februar 2020 på en adresse i Aalborg. Efter to års efterforskning skulle den 30-årige mand, der var i besiddelse af filerne, mandag eftermiddag i retten. Manden, der bor i Aalborg, havde på forhånd tilstået at være i besiddelse af filerne, og derfor tog det ikke lang tid at nå frem til en afgørelse i retten, hvor manden blev idømt fem måneders ubetinget fængsel. - Det var en kort sag, fordi det var en tilståelsessag. Han fik fem måneders ubetinget fængsel, og det var også det, anklagemyndigheden havde bedt om. Han tilstod det hele og blev dømt for det hele, siger anklagefuldmægtig ved Nordjyllands Politi Stine Eriksen. Filmmaterialet har bestået af mere end 112 timers børneporno, og 83 af billederne og 262 filmklip har hørt hjemme i den groveste kategori af børnepornografisk materiale, hvor børn under tvang udsættes for seksuelle overgreb.

Referat:
En 30-årig mand fra Aalborg er mandag eftermiddag blevet idømt fem måneders ubetinget fængsel for at være i besiddelse af mere end 3.000 billeder og 8.000 videoer af børneprografisk materiale.